Cuneiform Tablet Kt 88/k 263 (AKT 7a 211)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
1.66666 ma-na KÙ.BABBAR ṣa-ru-pá-am i-ṣé-er i-šar-ḫa-ri-im a-šur-SIPA i-šu iš-tù ḫa-muš-tim ša ḫu-bu-ur li-mu-um a-bi-a DUMU šu-da-gán a-na 20 ḫa-am-ša-tim i-ša-qal šu-ma i-na u₄-mì-šu ma-al-ú-tim lá iš-qúl 1 ma-na-um 0.33333 ma-na i-lá-ak-šu-um IGI a-šur-be-el-a-wa-tim IGI IŠTAR-pì-lá-aḫ 10 GÍN KÙ.GI KI ša-am-SIG₅ i-ṣé-er ì-lí-É a-šur-SIPA i-šu iš-tù ITU.KAM ku-zal-li li-mu-um šu-IŠTAR DUMU i-ku-nim a-na 2 ša-na-at i-ša-qal šu-ma i-na u₄-mì-šu ma-al-ú-tim lá iš-qúl 1 ma-na-um 0.33333 ma-na ṣí-ib-tám ú-ṣa-áb IGI a-ta-a-a IGI IŠTAR-pì-lá-aḫ 7 ma-na 5 GÍN KÙ.BABBAR ṣa-ru-pá-am i-ṣé-er da-ga-ni-a a-šur-SIPA i-šu iš-tù ITU.KAM ḫu-bu-ur li-mu-um a-bi-a DUMU šu-da-gán a-na 3 ša-na-tim i-ša-qal šu-ma i-na u₄-mì-šu ma-al-ú-tim lá ìš-qúl 1.5 GÍN.TA a-na 1 ma-na-im i-na ITU.KAM-im ú-ṣa-áb IGI IŠTAR-pì-lá-aḫ IGI áš-qú-dim IGI ku-dá-a 1 ma-na 3 GÍN KÙ.GI KI ša-am-SIG₅ i-ṣé-er a-šur-be-el-a-wa-tim a-šur-SIPA i-šu iš-tù ITU.KAM ku-zal-li li-mu-um šu-IŠTAR DUMU i-ku-nim a-na 2 ša-na-at i-ša-qal šu-ma i-na u₄-mì-šu ma-al-ú-tim lá ìš-qúl 1 ma-na 0.33333 ma-na ṣí-ib-tám ú-ṣa-áb IGI a-ta-a-a DUMU šu-be-lim IGI PUZUR₄-a-šur DUMU a-šur-ma-lik IGI IŠTAR-pì-lá-aḫ 0.5 ma-na KÙ.GI KI ša-am-SIG₅ i-ṣé-er PUZUR₄-a-šur a-šur-SIPA i-šu iš-tù ITU.KAM áb-ša-ra-ni li-mu-um a-bi₄-a DUMU šu-da-gán 10 GÍN KÙ.GI a-na ku-zal-li i-ša-qal 10 GÍN KÙ.GI a-na ša-ni-ú-tim e-tí-šu i-ša-qal 10 GÍN a-na šál-šu-tim e-tí-šu i-ša-qal šu-ma i-na u₄-mì-šu ma-al-ú-tim lá iš-qúl 1 ma-na-um 0.33333 ma-na ṣí-ib-tám ú-ṣa-áb IGI MAR.TU-ba-ni DUMU <gap>-<gap>-<gap>-a-a IGI MAR.TU-ba-ni DUMU a-ta-a-ḫi IGI šu-{d}MUŠ ta-aḫ-sí-is-tum a-ni-tum me-eḫ-ra-at ṭup-pé-e ḫa-ru-mu-tim ša a-na-ku a-šur-ba-ni MAŠKIM ù ma-ḫa-i ni-ik-nu-ku-ma IGI nu-bar-LUGAL IGI a-bu-ša-lim DUMU šu-ḫa-bu-ra i-na bu-ru-dim É IŠTAR-pì-lá-aḫ e-zi-bu